Singurătatea afectează creierul. Cercetător: "Crește riscul de a ajunge la demență“.
O echipă de cercetători din Canada a studiat efectele singurătății asupra creierului. Ei au analizat RMN-urile celor care suferă de singurătate. Persoanele care se simt singure retrăiesc evenimente sociale din trecut.
Probabil că și tu te-ai simțit copleșit, la un moment dat, anul acesta. Oamenii nu au fost niciodată atât de singuri așa cum s-a întâmplat în 2020.Iar singurătatea nu îți afectează doar sănătatea, ci și creierul. Ți-o spun doi cercetători canadieni care au studiat această problemă.Nathan Spreng – cercetător: "Singurătatea are un impact asupra sănătății în mai multe feluri. Atât fizic, cât și mintal. Și crește riscul de a ajunge la demență sau la Alzheimer“.Cercetătorii au analizat RMN-urile a 40.000 de oameni. Au comparat rezultatele celor care au recunoscut că se simt singuri cu cele ale oamenilor care nu au această problemă. Și există mai multe diferențe. Persoanele care suferă de singurătate accesează mai des anumite porțiuni din creier.Danilo Bzdok – cercetător: "Descoperirile noastre confirmă că persoanele singuratice își imaginează mai des interacțiuni sociale sau retrăiesc evenimente sociale din trecut pentru a nu simți absența socializării“.